钦定古今图书集成/明伦汇编/氏族典/第131卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第131卷 > 《郑樵通志》 > 以国为氏〈周异姓国〉

申氏，伯爵，姜姓，炎帝四岳之后，封于申，号申伯，周宣
王元舅也。今信阳军乃唐申州，即其国也。子孙以国
为氏。后为楚之邑，申公居之，又为申氏，是以邑为氏
也。鲁有申丰，郑有申侯，齐有申蒯，韩有申不害，著书；
汉有申巡石，赵有申锺，为司徒；宋庆历登科，申𫖮，信
州人，政和申好问，郓州人。